Innocentius episcopus, servus servorum Dei, dilectis filiis abbati et conventui Prulliaci, Cisterciensis ordinis, Senonensis diœcesis, salutem et apostolicam benedictionem. Solet annuere sedes apostolica piis votis et honestis et petentium favorem benignum impertiri; ea propter, dilecti in Domino, vestris justis postulationibus grato concurrentes assensu, ut de animalibus, blado, vino et aliis, quæ aliquotiens vendere aut emere vos pro necessitatibus vestris contigerit, nulli pedagia, rotagia, vinagia, vel quaslibet alias exactiones, quæ pro iis a secularibus exiguntur, solvere teneamini, authoritate vobis præsentium indulgemus. Nulli ergo omnino hominum liceat hanc paginam nostre concessionis infregere vel ei ausu temerario contraire; si quis autem hoc attemptare presumpserit, indignationem omnipotentis Dei et beatorum Petri et Pauli apostolorum ejus se noverit incursurum. Datum Lugdini iiij Kal. octobris, pontificatus nostri anno septimo.